
A határozat elfogadásához 
minősített többség szükséges!
4. ELŐTERJESZTÉS
HARC Község ÖnkormányzatA KÉPVISELŐ-TESTÜLETÉNEK
2024. március 14. napján 17.30 órakor tartandó rendes ülésére 
Tárgy: Döntés az óvodai beíratásról és a felvételi körzet határáról

Előterjesztő: Tóth Gábor polgármester


Törvényességi ellenőrzést végezte: Herczig Viktória jegyző

Tisztelt Képviselő-testület!

A nemzeti köznevelésről szóló 2011. évi CXC. törvény (a továbbiakban: Nkt.) 83. § (2) bekezdés b) pontja szerint az óvoda fenntartója dönt az óvodába történő jelentkezés módjáról, az óvodai általános felvételi időpontról, valamint a 83. § (2) bekezdés d) pontja alapján meghatározza az adott nevelési évben indítható óvodai csoportok számát. 

A nevelési-oktatási intézmények működéséről és a köznevelési intézmények névhasználatáról szóló 20/2012. (VIII. 31.) EMMI rendelet (továbbiakban R.) 20. §-a értelmében a beíratás április 20-a és május 20-a közötti időpontra hirdethető meg. 

Az Nkt. 4. számú melléklete alapján az óvodai csoportlétszám minimum 13, maximum 25, átlag 20 fő lehet. A harci feladat-ellátási helyen az óvoda esetében 2 csoporttal és 16 fős átlaglétszámmal, lehet tervezni.

A 2024/2025. nevelési évre szóló beíratási felhívást - az óvodavezetővel történt előzetes egyeztetést figyelembe véve - a fenntartó teszi közzé saját honlapján, illetve a helyben szokásos módon. A fenntartó Harc Község Önkormányzata képviseletében a polgármester az óvoda vezetőjével egyeztetve 2024. április 22. és 23. napját javasolja az óvodai beíratás dátumául kitűzni. 

H a t á r o z a t i   j a v a s l a t:
…/2024. (III.14.) önkormányzat határozat:

az óvodai beíratásról és a felvételi körzet határáról

Harc Község Önkormányzata Képviselő-testülete az Nkt. 83. § (2) bekezdés b) pontja és a R. 20. §-a alapján az óvodai felvétel, beíratás időpontját 2024. április 22. és 23. napokban határozza meg.

A Harci Kincsesláda Óvoda és Mini Bölcsődében a felvételi körzet Harc község közigazgatási területe.

Felelős: Tóth Gábor polgármester 

Határidő: 2024. március 31.

Határozatról értesül: 
Intézményvezető

Irattár

Harc, 2024. március 8.

P.H.










Tóth Gábor sk.










  polgármester

